Panin

Panin oli Vene päritolu aadlisuguvõsa.

Ajalugu

Päritolu küsimus
Panini suguvõsa põlvnemisliini on vähe uuritud. Lünkade tõttu on mitmete sõlmküsimuste lahendamine osutunud keeruliseks. Näiteks ei ole Paninite kohta materjale 1670. ja 1680 aastatel sugupuuasjade palatile esitatud nimekirjade hulgas. Sugupuus, mida tänapäeval säilitatakse Venemaa Vanade Aktide Arhiivis (RGADA), on esitatud seisukoht, et Paninid põlvnesid Itaaliast, kus nad kandsid perekonnanime Panini. Sellele aga ei ole allikalist tõestust leitud.

Varasem ajalugu
Esimesed teated suguvõsast pärinevad 16. sajandi II poolest. Nikita Panin oli aastast 1763 Venemaa Välisasjade Kolleegiumi juht. Nikita ja tema vend Pjotr said 1767 Venemaalt krahvitiitli.

Paninid rüütelkonna matriklis
Paninid kanti 1769 nii Eestimaa kui ka Liivimaa rüütelkonna aadlimatriklisse.

Viited

Välislingid
Panini suguvõsa ajalugu saidil bigenc.ru
Panini suguvõsa genealoogia saidil ru.rodovid.org
Panini suguvõsa genealoogiline tabel saidil rgfond.ru

Aadlisuguvõsad
Eestimaa aadlisuguvõsad
Eestimaa matrikliaadel
Liivimaa aadlisuguvõsad
Liivimaa matrikliaadel
Venemaa aadlisuguvõsad
Venemaa krahvisuguvõsad